|  |
| --- |
| **Naziv akta: Plan upravljanja pomorskim dobrom na području Općine Tučepi za razdoblje od 2024. do 2028. godine** |
| **Razdoblje savjetovanja: od 30.11.2023. do 30.12.2023.** |
| **Korisnik** | **Komentar** | **Datum** | **Status** | **Odgovor** |
| Ivan Vranješ | Poštovani,Sukladno dokumentu “Dopuna plana upravljanja pomorskim dobrom za 2023. godinu” objavljenom u glasniku Općine 02. 05. 2023., možete li isti unijeti i za aktualni plan za 2024. za istu mikrolokaciju na Kamenima?Hvala Vam,Ivan | 09.12.2023. 11:14h | Odbijen | Predmetna (mikro)lokacija i sredstvo za obavljanje djelatnosti regulirani su kroz sustav korištenja javno-prometnih površina. |
| Tonći Šimić | Poštovani,U novom objavljenom planu upravljanja pomorskim dobrom Općine Tučepi za razdoblje 2024. - 2028. na plaži Kamena je greškom izostavljena jedna pedalina. Godinama unazad već imam koncesiju za 3 pedaline, a u količinama su navedene samo 2, pa Vas molim da se to ispravi. | 18.12.2023. 10:36h | Prihvaćen | U prijedlogu Plana upravljanja pomorskim dobrom greškom je upisana brojka '2' umjesto '3'. |
| Miodrag Šarić  | Poštovani,Molim Vas da mi pod točkom br. VI u dokumentu „Plan upravljanja pomorskim dobrom na području Općine Tučepi za razdoblje od 2024. do 2028. godine” u članku 16. redni br. lokacije 8 (Plaža Slatina – kod hotela „Tamaris“) sredstvo za vuču sa opremom umjesto 1 broda DOZVOLITE I PROMIJENITE u 2 broda.Napomenuti ću da imam 2 plovila u firmi i drugi povremeno koristim u slučaju kvara ili loših vremenskih uvjeta.Smatram da kao dugogodišnji korisnik na to imam i pravo, jer su moje obaveze sve zatvorene te nemam dugovanja prema Općini kao ni Komunalnom Tučepi. Podsjetit ću da sam davno i imao 2 plovila kada sam počeo sa vodenim sportovima na lokaciji ispred 'Zingine' kuće, ali zbog drugih koncesionara sam se dogovorno odrekao tog jednog plovila (što zna načelnik Čobrnić) te sam se povukao na lokaciju ispred hotela Tamaris na kojoj sam zadnjih 23 godine.Miodrag Šarić | 20.12.2023 19:25h | Prihvaćen | Obzirom na 'prihvatni' kapacitet mikrolokacije i veliki broj gostiju iz okolnih hotelskih objekata primjereno je usvojiti primjedbu. |
| Stjepan Šimić  | Poštovani,U novom planu upravljanja pomorskim dobrom Općine Tučepi za razdoblje 2024-2028, navedeno vremensko razdoblje (rok dozvole) za iznajmljivanje pedalina je 2 godine.S obzirom na količinu (7 pedalina) i cijenu istih smatram da bi rok dozvole trebao biti 5 godina.U ovome sam poslu 26 g. i ulaganja su približno ista kao i za pojedina sredstva kojima je naveden rok dozvole 5.g | 27.12.2023 20:10h | Prihvaćen | U odnosu na utemeljenost zahtjeva smatram kako je primjedbu potrebno usvojiti. |
| Marin Šimić  | Poštovani,po novom planu upravljanja na pomorskom dobru na području Općine Tučepi za razdoblje 2024 g. - 2028 g. pod člankom 16 na mikrolokaciji broj 6 (Slatina, ispod teniskih terena) predviđa se iznajmljivanje 3 pedaline i 2 sup daske. Budući da već dugi niz godina na navedenoj lokaciji imam koncesiju za 4 pedaline i 3 sup daske, predlažem povećanje dozvoljenog broja pedalina na 4 i sup daski na 3. Također predlažem da se rok dozvole poveća na 5 g. zbog stalnog ulaganja.Srdačan pozdrav,Marin Šimić | 29.12.2023 21:51h | Prihvaćen | Broj pedalina u Planu greškom je krivo unesen, a glede roka na koji se izdaje dozvola – vidi gornji odgovor.  |
| MARIJAN MRAVIČIĆ  | 1. U prijedlogu Plana u članku 7. umjesto "Jedinstveni upravni odjel" napisati "Općina Tučepi"2. U članku 16. u tabličnom prikazu pod "rok dozvole" napisati "od 2 do 5 godina" | 30.12.2023 22:37h | 1. Prihvaćen2. Odbijen3. Odbijen | 1. U članku 7. pogrešno je utvrđena nadležnost JUO za predmetne radove (dohrana plaža te strojno i ručno poravnavanje i uređenje istih).2. Intencija Plana je da se za sredstva za obavljanje djelatnosti za koja su potrebna veća ulaganja odredi duži rok važenja dozvole, a za ona s manjim ulaganjima kraći rok.  |
| MARIJAN MRAVIČIĆ  | U članku 22. stavak 1. podstavak 1. ponuđeni iznos naknade za dozvolu povećati u odnosu na prijedlog od 30% ocjene ponude, a ostale kriterije prilagoditi. | 30.12.2023 22:56h |  | 3. Kriteriji su usklađeni s odredbama članka 8. Pravilnika o sadržaju plana upravljanja pomorskim dobrom („Narodne novine“, br. 150/23), a intencija je Plana da bude što manja bodovna/postotna razlika između pojedinih kriterija, kako bi se svi mogli primjereno vrednovati.  |

KLASA: 024-02/24-01/02
URBROJ: 2181-52-02-23-02

Tučepi, 03. siječnja 2024.